+الانترنت و الراوتر
#000006
أقسام الوصول السريع ( مربع البحث )
#000007
دليل استخدام برنامج زووم Zoom للطلاب وللمعلمين
#000008
-تطبيق وبرنامج زووم للمكالمات الجماعية انتشر بصورة مرتفعة جداً فى الفتره الاخيرة بسبب الظروف الراهنة والعمل من المنزل .. وبسبب دعم التطبيق لعمل محادثه جماعية بصورة ممتازة ... فالمنصه مناسبة جداً لعمل الاجتماعات الخاصه بالعمل ومتابعه آخر التطورات فى شركتك..
#000009
اذا كنت جديد فى استخدام تطبيق او برنامج زووم Zoom .. انشاء حساب جديد على زووم والبدء فى استخدامه وطريقة عمل الغرف وانشاء اجتماع اونلاين .. كل دا واكثر سيتم شرحه فى دليل استخدام تطبيق زووم الكامل.
#000010
طريقة تنزيل زووم على الكمبيوتر - الاندوريد و الايفون.
#000011
اول خطوة هي تثبيت البرنامج على الجهاز اللى هتستخدمه سواء كمبيوتر او اندوريد او ايفون ..وعلشان تعمل كدا هتسجل حساب على منصة زووم اضغط هنا للتسجيل .. هتملي البيانات الخاصه بتسجيلك او ممكن تتخطي العمليه دي عن طريق التسجيل بواسطة الفيس بوك او جوجل.
#000012
بعد عمل حساب مجاني دلوقتي تقدر تنزل التطبيق على اي منصه سواء الكمبيوتر الشخصي الخاص بك او موبايلك الاندوريد و الايفون .. وكمان تقدر تستخدم الحساب من على المتصفح وتدخل الاجتماعات بدون تنزيل اي برامج ..
#000013
بعد تنزيل التطبيق على اي منصه هيطلب منك تعدل بعض المعلومات الخاصه بيك زي مثلاً الصورة الشخصيه الخاصه بحسابك .. والصورة دي هتظهر فى الاجتماعات بدل الفيديو في حالة اغلاق الفيديو فاختار صورة مناسبة .. وممكن تغير الصورة الشخصيه الخاصه بيك من على المتصفح لو بتفضل استخدام المنصه بدون اي برامج.
#000014
ملحوظة آخري وهيا حالة المكرفون والكاميرة على التطبيق .. فعند دخول الاجتماع بتكون الحالة الافتراضية ان الميكرفون لا يعمل والكاميرا ايضاً و تقدر تغير الاعدادات دي اثناء اللاجتماع بسهولة .. ولكن لو عايز تغير الاعدادات الافتراضيه بمعني لما تبدأ اجتماع يكون الافتراضي مثلا ان المايك والكاميرا شغالين اتبع الخطوات التالية:
#000015
ادخل الي الاعدادت الخاصه بالتطبيق او البرنامج .
اضغط على اعدادات الفيديو.
قم بتغيير خيار Turn off my video when joining meetings.
واختار اعدادات الصوت وكرر نفس الشىء على حسب اختيارك.
#000016
شرح طريقة استخدام مزايا زووم Zoom:
#000017
احسن طريقة انك تعرف منصة زووم وتتعرف على المزايا الكثير الموجوده فى التطبيق هيا البدء فى استخدامه بدون اي اجتماعات .. بمعني انك تفتح المنصه او التطبيق وتضغط على Start New Meeting .. وهيكون انت الوحيد اللى فى الاجتماع ودا هيديك الحريه انك تجرب كل المزايا قبل ما تبدأ فى اجتماع حقيقي وهنكلم عن بعض المزايا اللى ممكن تجربها.
#000018
تشغيل/ايقاف المايك والكاميرا: جرب تشغل المايك وتقفله دا فى حالات انك عايز تعمل كدا فى اجتماع حقيقي فلازم تبقي عارف الميزة دي ومنين تختارها وكمان جرب تقفل الكاميرة وتشغلها.. كل دا هيساعدك تتحكم فى الصوت والصورة لما تكلم حد فى الخلفية مثلا او تقوم من الاجتما تعمل حاجه وترجع بدون ما تزعج اي حد.
#000019
اسكات شخص: عمل Mute لاحد المشاركين فى الاجتماع خاصيه بتتاح لمستضيف الاجتماع فقط بمعني الشخص اللى عامل الاجتماع .. يقدر يقفل صوت المايك لاي شخص فى الاجتماع فى حالة مثلاً وجود صوت مزعج فى الخلفية او اي سبب آخر.
#000020
رفع اليد : ميزة Raise your hand موجوده فى المنصه فى حالة انك عايز تتكلم تقدر تختارها وانت فى الاجتماع .. المزية دي موجوده فى الشريط اللى فى اسفل الشاشة لما بتضغط عليها بتدى اشارة انك عايز تقول حاجه فى الاجتماع ودي بتساعد على تنظييم الاجتماع اكثر.
#000021
تسجيل الاجتماع: كل اجتماع بتعمله على زووم تقدر تسجله بسهولة عن طريق المستضيف للاجتماع او الشخص اللى عمل الاجتماع .. والميزة دي ممتازة جداً لانها بتمكن اي شخص محضرش الاجتماع انو يحضره فى وقت آخر ويشوف آخر المستجدات .. ولاستخدام الميزة دي وتسجيل الاجتماع فى زووم اضغط من الشريط " تسجيل ".
#000022
المحادثة مع الاصدقاء: زووم بجانب مكالمات الفيديو و الاجتماعات بيوفر ليك شات ومحادثه كتابية مع كل الاصدقاء الموجودين معاك فى البرنامج والشات سهل جداً وسلس فى الاستخدام.. وتقدر من خلاله تدي رأيك فى الاجتماع وكل اللى عليك انك تضغط على Chat وتكتب الرسالة اللى عايزها.
#000023
مشاركة الشاشة: تقدر كمان تشارك شاشة الكمبيوتر الخاص بيك مثلاً فى الاجتماع .. ودي ميزة ممتازة جداً واللى بتكون اساسية سواء فى الشرح او فى عرض بعض التقارير المهمة فى الاجتماع .. وتقدر تختار عرض جزء محدد من الشاشة فقط .. وكمان موجود صبورة فى البرنامج تقدر تستخدمها وتشرح عليها بعض المفاهيم او المعادلات او اياً كان.
#000024
طريقة دخول اجتماع فى زووم Zoom:
#000025
بكل سهولة بعد انشاء حساب على منصه زووم وتعرفك على الممزيات الاساسية وطريقة استخدام تقدر تدخل اجتماع عن طريق اللينك اللى بيتم ارساله من المستضيف او الشخص اللى انشيء الاجتماع..في طريقة آخري وان مستضيف الاجتماع هيشارك معاك رقم اسمه ID .. هتدخل برنامج زووم وتضغط على Join او الانضمام وتكتب الرقم الخاص بالاجتماع.
#000026
والطريقة الثالثة والاخيرة للانضمام الى الاجتماع فى حالة عدو وجود انترنت بتكون عن طريق ارسال رسالة ليك على رقم فيها رقم بتتصل عليه وتقدر تدخل الاجتماع بدون اي انترنت .. ودا فى حالة لو انت فى الطريق او في مكان لا يوجد فيه اي انترنت.
#000027
طريقة انشاء اجتماع او غرفة على زووم zoom:
#000028
اسهل طريقة لعمل غرفة او اجتماع على زووم .. ادخل المنصه واضغط على New Meeting او اجتماع جديد وتقدر تبعت لينك الاجتماع الي الاشخاص اللى عايزهم ينضموا.. او الرقم الخاص بالاجتماع ..
#000029
في طريقة آخري بعد عمل الاجتماع اضغط على دعوة او Invite واختار من الاصدقاء واضغط على ارسال الدعوة. هيوصلك ايميل عليه اللنيك و ID وكمان الرقم لو فى اي شخص حابب يدخل الاجتماع عن طريق مكالمه هاتفية.
#000030
طريقة انهاء الاجتماع على زووم:
#000031
بعد الانتهاء من المحادثه تقدر تضغط على End Meeting او انهاء الاجتماع .. وكدا تقدر تعمل اجتماع آخر فى وقت تاني .. وخيار الانهاء بيكون متاح للشخض اللى انشىء الاجتماع لكن لو انت مشارك فقط .. تقدر تعمل مغادرة من الاجتماع بنفس الطريقة.
#000032
ماركات الموبايلات
#000034
أحدث الموبايلات
#000035